อยากทราบว่าถ้าเราฉีดยาคุมได้ประมาณ2เดือนกว่าแล้วมีประจำเดือนมาหลังจากประจำเดือนหมดก็มีอะไรกับแฟนแล้วหลั่งในจะท้องไหมคะ #วันนัดฉีดยาคุมอีกทีก็ประมาณ2อาทิตย์
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน และยังไม่ถึงกำหนดฉีดยาเข็มต่อไป คือเหลืออีก 2 สัปดาห์จึงจะถึงกำหนดวันนัด ยาฉีดคุมกำเนิดก็จะยังออกฤทธิ์ในการป้องกันการตั้งครรภ์ได้อยู่ค่ะ โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2% เท่านั้น และหากไปฉีดยาคุมตรงตามกำหนดวันนัด ยาฉีดก็จะออกฤทธิ์ป้องกันการตั้งครรภ์ได้อย่างต่อเนื่องค่ะสำหรับประจำเดือนนั้น เมื่อฉีดยาคุมกำเนิดแล้ว มักจะมาไม่สม่ำเสมอ และอาจมาแบบกะปริดกะปรอย และส่วนใหญ่เมื่อฉีดต่อเนื่องไปซัก 2-3 เข็ม ประจำเดือนก็มักจะขาดหายไปค่ะ